Nå forsvinner knapper og brytere i bilene
Lexus er blant de som trekker dette lengst i sin nye konseptbil LF-CC. På årets bilmesse i Paris er det et stykke mellom konseptbilene, eller ikke produksjonsklare biler som gjerne peker fremover for hvordan merkene tenker seg bilene sine i nær fremtid. Men noen er det. Den Toyota-eide premiummerket Lexus viser en konseptmodell som i en produksjonsklar variant vil konkurrere med blant andre BMW 3-serie og Audi A4. Trykkfølsomt ratt Modellen har et såkalt todelt instrumenteringssystem. I midtkonsollen og via trykkfølsomme flater på rattet styres alt fra stereo, klima, navigasjon og så videre. Borte er knappene og bryterne. I den øverste delen av instrumentpanelet er displaysonen, hvor alt du trenger av informasjon blir vist frem på store, nesten heldekkende skjermer.Den nest største japanske bilprodusenten Nissan har tatt det hele hakket lengre i sitt SUV-konsept Terra. Her er det et nettbrett som fungerer som en slags intelligent nøkkel. Når det settes i dockingen brukes brettet også som navigasjonsskjerm, underholdningssenter også videre. Her er moderne førermiljøer fra konseptbiler på bilutstillingen i Paris: Nissan Terra BRETTSTYRT: Ved å sette nettbrettet i dockingstasjonen kan du starte opp motorene, en elektrisk motor i hvert bakhjul og en motor for forhjulene. Ikke en knapp eller bryter er å se i førermiljøet. Nissan Terra Concept går for øvrig på hydrogen og er av de fleste regnet som en pekepinn på hvordan nye Nissan Murano vil se ut om noen år. BMW Active Tourer RATTTOUCH: I BMWs Concept Active Tourer, som vel egentlig er en høyreist forhjulsdreven flerbruksvariant av 1-serien, er det noe mer knapper men også her dominerer touchflater på rattet og i midtkonsollen. Selvsagt er turteller og speedometervisning på skjerm. Audi Crosslane Coupe REN DESIGN: Det nye Audikonseptet, Crosslane Cupe har tre brytere i midtkonsollen, ellers er det ganske så rent for annet fjas. Spreke farger og design får mer plass når knappene er borte. Bilen blir sett på som en pekepinn hvordan minstemann blant Q-bilene til Audi, Q2, vil komme til å se ut. Bilen er bygd på en A3-plattform og kan være produksjonsklar i 2015. Samleside for nyheter fra Paris hos BilNorge.no.
Glem knapper og brytere inni førermiljøet på bilen. Fremtiden er touchskjermer.